ანგელოზთა აჯანყება

ანგელოზთა აჯანყება (თარგი:Lang=fr) — ანატოლ ფრანსის 1914 წლის რომანი . ანგელოზთა აჯანყება მოგვითხრობს კლასიკურ ქრისტიანულ ისტორიას სამოთხის ომის შესახებ. ნაწარმოებში დაპირისპირება იმართება ანგელოზებსა და სხვა არსებებს შორის. ანგელოზთა მხარეს მიქაელ მთავარანგელოზი მეთაურობს, ხოლო მოწინააღმდეგე მხარეს სატანა. ომი მთავრდება ამ უკანასკნელის დამარცხებითა და დედამიწაზე გადაგდებით. სიუჟეტში ხაზგასმულია ისეთი თემები, როგორიცაა პროტაგონისტის ბრძოლა მმართველ იერარქიასთან და ამ იერარქიიდან თავის დაღწევის მცდელობა. ასევე ფარულად მოქმედებას, დელუზიას, რევოლუციას და ნათლისღებას... რეალურად, ეს არის აპოკალიფტურ კონტექსტში ეგზისტენციალური არჩევანის ლიტერატურული ახსნა. ნაწარმოებს ფონად გასდევს ღმერთისა და შეუთანხმებლობა, რასაც შედეგად მათი აჯანყება მოჰყვება. წიგნი მოგვითხრობს არკადის, მორის დ'ესპარვიეს მფარველი ანგელოზის ისტორიას. არკადის მობეზრებული აქვს მორის დ'ესპარვიეს ჩადენილი ცოდვები (მრავალი სასიყვარულო ურთიერთობა), და იწყებს წიგნების კითხვას თეოლოგიის შესახებ დ'ესპარვიეს ბიბლიოთეკიდან და ხვდება, რომ არა თუ ღმერთი, არამედ დემიურგი არის სამყაროს შემოქმედი, რომელიც მართავს მას შიშითა და უმეცრებით. ის აცნობებს მორისს, რომ ის აღარ იქნება მისი მფარველი ანგელოზი; გადადის პარიზში და იწყებს სხვა დაცემული ანგელოზების ძებნას, რომლებიც შეუერთდებიან მას ცრუ ღმერთის წინააღმდეგ გასალაშქრებლად და მის დასამხობად. მას და მის თანამებრძოლებს შეუძლიათ უზარმაზარი ჯარის აშენება. ერთმანეთის პოვნის შემდეგ მიდიან ლუციფერის საპოვნელად, რათა მან შეძლოს მათი ხელმძღვანელობა. ამ შეთავაზებაზე ლუციფერს პასუხი არ აქვს, ამიტომ არკადის ეტყვის, რომ მასთან დარჩნენ, დაელოდონ და პასუხს შემდეგ დღეს შეატყობინებს. მეორე დღეს ლუციფერი დაცემულ ანგელოზებს წუხანდელ სიზმარს უყვება: „დაპყრობილი ღმერთი სატანა გახდება, სატანა დამპყრობელი კი ღმერთი. ბედმა შემიწყალოს ეს საშინელი ხვედრი“. ის ამბობს, რომ ღმერთის სხვით ჩანაცვლება უაზროა, თუ „ჩვენში და მხოლოდ საკუთარ თავში არ ვეტევით და არ გავანადგურებთ იალდაბაოთს“. იალდაბაოთი გნოსტიციზმში ხასიათდება, როგორც ბოროტი მცირე ღმერთი, რომელსაც სჯერა, რომ მხოლოდ ის არის ღმერთი, რადგან ის არ აღიქვამს მის თავზე არსებულ ზეცას. ანატოლ ფრანსის თანახმად, მისი სახელი იალდაბაოთი ნიშნავს „მოხეტიალე ბავშვს“. საფრანგეთის პოლიტიკურმა მიდრეკილებებმა - ანატოლ ფრანსის სოციალისტობამ - დიდი გავლენა იქონია ანგელოზთა აჯანყებაზე, გამოიწვია რა მოსაზრება, რომ წარმატებული რევოლუციები ყოველთვის უფრო დიდ ტირანიას ქმნიან, ვიდრე ის, ვინც რევოლუციონერებმა დაამხეს. ზოგი ექსპერტის აზრით, ერნესტ ჰემინგუეის ადრეული ნამუშევრების უმეტესი ნაწილი მიგვანიშნებს, რომ მან ალბათ იცოდა ანგელოზთა აჯანყება, თუნდაც არ ჰქონოდა წაკითხული. ანგელოზთა აჯანყებას შევხვდებით ფრენსის სკოტ ფიცჯერალდის ნაწარმოებებშიც „ცეკვავენ მოჩვენებებით“ და „ოფშორული მეკობრე“. ამ უკანასკნელის პერსონაჟი არდიტა კითხულობს ანგელოზთა აჯანყებას. ფიცჯერალდი მოთხრობაში ხუთჯერ ამახვილებს ყურადღებას ანგელოზთა აჯანყებაზე და აღნიშნავს ანატოლ ფრანსის სიდიადეს. ანგელოზთა აჯანყება შეადარეს ჯორჯ სანტაიანას ნაშრომს მის ვარაუდში, რომ რელიგია უკან დაიხია მისი წარმატებებით. წიგნს ასევე შევხვდებით ჰენრი მილერთანაც რომანში „თხის რქის ტროპიკი“ ↑ Gregg, J. Y. (1997). Devils, Women, and Jews: Reflections of the Other in Medieval Sermon Stories. State University of New York, გვ. 28. ISBN 0-7914-3417-6.  ↑ Collins, J. "Anatole France". The Virginia Quarterly Review, vol. 1, no. 1, 1925, pp. 94–110 (p. 107). ↑ Ross, Lloyd. „A Socialist on Democracy.“ The Australian Quarterly, vol. 19, no. 3, 1947, pp. 69–82 (p. 70). ↑ Fuchs, Daniel. „Ernest Hemingway, Literary Critic.“ American Literature, vol. 36, no. 4, 1965, pp. 431–451, 444. ↑ Ratner, Joseph. „George Santayana's Theory of Religion“. Journal of Religion, vol. 3, no. 5, 1923, pp. 458–475, 472